બોલરોના અસરકારક દેખાવ બાદ સ્મ્રિતિ મંધાનાની ૧૦૮ બોલમાં ૧૨ ચોગ્ગા અને બે છગ્ગા સાથેની અણનમ ૧૦૬ રનની ઈનિંગને સહારે ભારતે વિન્ડિઝને સાત વિકેટથી હરાવીને મહિલા ક્રિકેટ વર્લ્ડ કપમાં સતત બીજો વિજય મેળવ્યો હતો. પૂનમ યાદવે ૧૯ રનમાં તેમજ દિપ્તી શર્મા-હર્મનપ્રીત કૌરે ૪૨ રનમાં બે-બે વિકેટ ઝડપતાં વિન્ડિઝની ટીમ આઠ વિકેટે માત્ર ૧૮૩ રન કરી શકી હતી. ભારતે જવાબમાં સ્મ્રિતિ મંધાનાની અણનમ સદી તેમજ કેપ્ટન મિતાલી રાજના ૪૬ રનની મદદથી માત્ર ૪૨.૩ ઓવરમાં જ ત્રણ વિકેટ ગુમાવતા વિજય મેળવી લીધો હતો.